Dailis Alfonsas Barakauskas

Biografija

1970 m. baigė Žeimelio vidurinę mokyklą ir  įstojo į Kauno politechnikos institutą (dabar Kauno technologijos universitetas), kurį 1975 m. baigė ir įgijo automatizavimo inžinieriaus mechaniko specialybę. 
1989 m. baigė Vilniaus universitetą ir įgijo tarptautinių ekonominių santykių specialybę.
1992–1999 m. stažavo Švedijoje, Nyderlanduose, Vokietijoje, Didžiojoje Britanijoje, Danijoje, Kanadoje, kaip vystyti  valstybės ūkį, pritraukti užsienio šalių investicijas ir  kaip  plėtoti asocijuotas verslo struktūras.
1999 m. JAV (Kembridže) pakopos studijos (graduate studies) Harvardo universitete (HIID) Harvardo Tarptautinio vystymo institute, apgynė diplomą: investicijų vertinimas ir vadyba.
Moka ir  anglų, latvių, rusų kalbas.  Nuo 2000 m. gyvena Vilniuje.  Žmona Violeta Barakauskienė. Turi dvi dukras – Neringą ir Viliją, ir  tris anūkus.

Profesinė veikla

1975–1992 m. dirbo Šiaulių staklių gamykloje surinkimo cecho pamainos meistru, inžinieriumi technologu programuotoju, skaitmeninio programavimo  biuro viršininku, vyriausiojo inžinieriaus pavaduotoju, užsienio komercinių ryšių ir rinkotyros tarnybos vadovu. 
1992–1996 m. Šiaulių regioninių prekybos ir pramonės rūmų direktorius.
1993 m. Belgijos ir Baltijos šalių prekybos rūmų direktorių tarybos narys. 1995–2000 m. Lietuvos prekybos, pramonės ir amatų rūmų asociacijos prezidiumo narys. 
1996–2000 m. Šiaulių prekybos, pramonės ir amatų rūmų generalinis direktorius.
2005–2006 m. kovo mėn. Viešosios įstaigos „Ekonominių - socialinių tyrimų ir mokymų centras“ direktorius.

Visuomeninė veikla

1992 m. su bendraminčiais atkūrė prieškarį  Šiauliuose veikusį „Rotary“ klubą,  buvo pirmasis šio klubo prezidentas. 1998 – 2000 m. Baltijos ir Amerikos partnerystės fondo Lietuvai ekspertų tarybos narys. 2008 m. vasario 26 d. Šri Lankos Demokratinės Socialistinės Respublikos Užsienio reikalų ministro skyrimu tapo šios valstybės garbės konsulu Lietuvoje. 2008 m. lapkričio 26 d. garbės konsulo pareigų atsisakė dėl Lietuvos Respublikos Seimo nario ir  garbės konsulo pareigų suderinamumo.

Politinė veikla

1992–2002 m. Lietuvos liberalų sąjungos narys, šios sąjungos pirmininko pavaduotojas, Valdybos narys, Šiaulių skyriaus pirmininkas.
1997–2000 m. du kartus  buvo išrinktas Šiaulių miesto savivaldybės tarybos nariu.  Buvo išrinktas šios savivaldybės Valdybos nariu, Investicijų ir Zoknių plėtros komiteto pirmininku, kurio iniciatyva buvo įkurtas Zoknių karinis aerouostas Šiauliuose. 
2000–2012 m. trijų kadencijų Seimo narys. Seime dirbo Ekonomikos, Europos reikalų ir Teisės ir teisėtvarkos komitetuose, tarparlamentinių ryšių su Didžiąją Britanija ir Šiaurės  Airija pirmininku. Buvo Europos reikalų komiteto pirmininko pavaduotojas. Nuo 2001 m. sausio 25 d. iki 2001 m. liepos 12 d. – susisiekimo ministras vienuoliktojoje (XXXII) Vyriausybėje.
2012–2014 m. Lietuvos Respublikos vidaus reikalų ministras.
2013 m. pirmininkavo Europos Sąjungos vidaus reikalų Tarybai ir Europos Sąjungos sporto Tarybai.

Kūrybinė veikla

Yra parašęs daugiau kaip 150 straipsnių ekonomine-socialine ir politine tematika bei išleidęs knygą „Nuomonių sankryžos“.

Apdovanojimai

2002-11-23  "Atminimo ženklas" - už asmeninį indėlį plėtojant Lietuvos transatlantinius ryšius bei Lietuvos   Respublikos pakvietimo į NATO proga - Respublikos Prezidentas Valdas Adamkus
2013 m. "SPORTO GARBĖS KOMANDORO ŽENKLAS'“ (Nr. 315)- už nuopelnus Lietuvos Sportui   
2013 m. Europos Sąjungoje (ES)  komisarė Andrula Vasilju (Androulla Vasilliou), Europos komisijoje atsakanti už švietimą, kultūrą ir jaunimą, ministrui D. A. Barakauskui reiškia padėką už ES Sporto Forumo  organizavimą.
2013 m.  " III - OJO LAIPSNIO KRYŽIUS ARTIMAM PAGALBON“ (Nr. III - 149) – už nuopelnus valstybinei priešgaisrinei gelbėjimo tarnybai.
2013 m. Susisiekimo ministerijos garbės ženkliukas  (auksas)
2013 m. Valstybės saugumo departamento medalis
2013-12-30  "Atminimo ženklas" - už asmeninį indėlį prisidedant prie Lietuvos pirmininkavimo Europos Sąjungos Tarybai  -  Respublikos Prezidentė Dalia Grybauskaitė
2013 m. " Lietuvos Respublikos Specialiųjų tyrimų tarnybos medalis"  (žalvaris Nr. 31)
2014-04-08 "AUKSO GARBĖS ŽENKLAS UŽ TVARKĄ, DRASĄ IR TEISINGUMĄ“ (Nr. 334) Latvijos vidaus reikalų ministerijos - už glaudų ir veiksmingą bendradarbiavimą tarp Latvijos ir Lietuvos vidaus reikalų ministerijų ir joms pavaldžių institucijų, taip pat už  suteiktą patirties ir geros praktikos perdavimą Latvijai ruošiantis  pirmininkauti ES Tarybai 
2014-06-04  "I - OJO LAIPSNIO GARBĖS ŽENKLAS“ (Nr. 015) – už nuopelnus ir paramą užtikrinant Lietuvos Respublikos pirmininkavimo Europos Sąjungos Tarybai renginių apsaugą, už nuopelnus vadovybės apsaugos departamentui
2014-06-14  "UŽ NUOPELNUS“ (Nr.71) – Valstybės sienos apsaugos tarnybai
2014-07-04   Vardinis laikrodis ,,FLAT 8068“ – už nuopelnus Finansinių nusikaltimų tyrimų tarnybai, Valstybės (Lietuvos karaliaus Mindaugo karūnavimo) dienos proga
2014-10-30  ,,Už nepriekaištingą tarnybą“ Pirmojo laipsnio (Nr.7) – Finansinių nusikaltimų tyrimo tarnybos prie Vidaus reikalų ministerijos pasižymėjimo ženklas
2014 m.    "Lietuvos Respublikos Specialiųjų tyrimų tarnybos medalis" (žalvaris sidabruotas Nr. 15)
2014-10-30 " I - OJO LAIPSNIO KRYŽIUS ARTIMAM PAGALBON" (Nr. I - 77) – už nuopelnus valstybinei priešgaisrinei gelbėjimo tarnybai: už  didelio miško gaisro  Kuršių Neringoje  gesinimo operatyvų ir sėkmingą vadovavimą  
2014-10-24 "Už nuopelnus olimpiniam švietimui“ - Lietuvos olimpinė Akademija
2014-10-30 "'Už nuopelnus vidaus reikalų sistemai GARBĖS ŽENKLAS'“ (Nr. 042)- Lietuvos Respublikos vidaus reikalų ministerija